http___medjugorje.hr_hr_novosti__str_97_1.xml
2.1 2.2 2.3 2.4 2.5 3.1 3.2
The Meeting of the Spiritual Vocations from Brotnjo Deanery is traditionally held in the various parishes of Brotnjo Deanery. This year, the Meeting was held in Medjugorje on Monday, July 22 with 50 participants. Marinko Sakota, parish priest from Medjugorje, spoke about the parish of Medjugorje and the pastoral work in this parish. Dean of Brotnjo Deanery, Fr. Mate Dragicevic greeted all present together with Mayor of Citluk municipality, Ivo Jerkic. Holy Mass was important part of this Meeting as well. Deanery of Brotnjo has 116 vocations, and among those are nuns who are members of various communities, priests, seminarians and novitiates.
1.1 1.2 1.3 1.4 1.5 1.6 1.7 1.8 1.9 3.1 3.2 4.1 4.2 4.3 4.4 4.5 6.1 6.2 6.3 6.4 6.5 6.6 6.7 6.8 6.9 8.1 8.2 10.1 10.2 10.3 10.4 10.5 12.1 13.1 14.1 16.1 16.2 16.3 16.4 16.5 16.6 16.7 16.8 18.1 19.1 21.1 21.2 21.3 21.4 21.5 21.6 21.7 21.8 21.9 23.1 23.2 23.3 23.4 25.1 26.1 26.2 26.3 27.1 27.2 28.1 29.1 29.2 31.1 31.2 31.3 31.4 31.5 31.6 31.7 31.8 31.9 31.10 33.1 33.2 33.3 33.4 33.5 33.6 33.7 33.8 33.9 33.10 33.11 33.12 33.13 35.1 35.2 35.3 35.4 35.5 35.6 35.7 35.8 37.1 37.2 37.3 37.4 37.5
U srijedu, 25. srpnja, je svetkovina sv. Jakova - zaštitnika župe Međugorje. Svete mise su u župnoj crkvi u 7, 8 i 19 sati, a središnja proslava - svečana sveta misa je u 11 sati u Gaju, a predslavi je fra Stanko Dodig, franjevac kapucin, rodom iz župe Međugorje. Procesija s kipom kreće iz crkve u 10, 45 sati. Ove godine će kip nositi Čilići i Šege. Molitveni program je redovit kao svaku večer, molitva krunice je u 18 sati, a sv. Misa u 19 sati. Župa Međugorje utemeljena je 1892. godine i od svoga osnutka posvećena je sv. Jakovu, zaštitniku hodočasnika. 20-ak framaša iz Sesvetske Sopnice boravili su u Međugorju s duhovnim asistentom fra Stipom Karajicom 14. i 15. srpnja 2012. Predsjednik i potpredsjednica Frame Josip i Marija Tolić te fra Stipo su gostovali na radiopostaji Mir Međugorje. ''Ovo je hodočašće i duhovna obnova Franjevačke mladeži i mladih naše župe. To smo dogovorili prije pola godine. Mladi su spremno prihvatili program, a najvažniji nam je euharistijski dio''-kazao je fra Stipo. Frama Sesvetska Sopnica nije davno počela s djelovanjem. 10. lipnja 2012. mladi su prvi put slavili obred primanja u bratstvo Franjevačke mladeži. Tako je počelo živjeti i djelovati još jedno bratstvo Frame u Područnom bratstvu, te se povećao broj Frama grada Zagreba. U Međugorju je od 1. do 9. srpnja 2012. boravio biskup Mgr Venant Bacinoni, biskup u biskupiji Bururi u Burundiju. Ovo mu je prvi posjet Međugorju. Došao je najprije u Belgiju, i njegovi su ga prijatelji iz Belgije pozvali da dođe s njima u Međugorje kao hodočasnik. ''Ovo je za mene jedno dobro iskustvo, vidim ljude kako mole, mole iz srca, vidite da su došli ovamo zbog molitve, a ne zbog drugih stvari. Ovdje se vide plodovi. Ljudi dolaze moliti, sudjeluju u euharistiji, primaju sakramente, također se susreću u prijateljstvu i dijalogu, to je zaista dobra stvar. U Burundiju smo imali jako težak građanski rat koji je trajao duže od 15 godina i ova poruka mira za mene je jako, jako važna, za naš narod također. Mi ljudi ne možemo imati mir bez molitve, bez vjere, bez nade, bez Gospine pomoći i Božje pomoći. To je poruka koju nosim iz Međugorja''-kazao je biskup iz Burundija. Sedamnaesti međunarodni seminar za svećenike u Međugorju, na kojemu se okupilo više od 400 biskupa, svećenika, đakona i bogoslova iz 20-ak zemalja, završio je u subotu, 14. srpnja. Seminar je započeo u ponedjeljak 9. srpnja 2012., večernjim molitveno liturgijskim programom, a misno slavlje otvorenja predslavio je dr. fra Ivan Sesar, provincijal Hercegovačke franjevačke provincije iz Mostara, u suslavlju predavača dr. fra Ivana Dugandžića i koordinatora dr. fra Miljenka Šteku, te svećenika sudionika seminara. Sedamnaesti međunarodni seminar za svećenike, na kojemu se okupilo više od 400 svećenika, đakona i bogoslova iz 20-ak zemalja započeo je u Međugorju, u ponedjeljak 9. srpnja 2012., večernjim molitveno liturgijskim programom. Svečano misno slavlje otvorenja predslavio je dr. fra Ivan Sesar, provincijal Hercegovačke franjevačke provincije iz Mostara. Predavač na seminaru je dr. fra Ivan Dugandžić, a koordinator dr. fra Miljenko Šteko. Tema ovoga međunarodnog seminara, koji traje do subote, 14. srpnja 2012., je: ''Svećenik-čovjek vjere''. Ovi međunarodni susreti započeli su u ljeto 1996., kao odgovor na zahtjeve samih svećenika, te prerasli u redovita godišnja okupljanja svećenika. 17. međunarodni seminar za svećenike održat će se u Međugorju od 9. do 14. srpnja 2012. Tema seminara je: "SVEĆENIK -ČOVJEK VJERE" PROGRAM SEMINARA Hrvatske taekwondo reprezentativke, 25-godišnje sestre Ana i Lucija Zaninović boravile su u Međugorju. Obje sestre dobitnice su mnogih hrvatskih i međunarodnih priznanja, a plasmanom na olimpijskim kvalifikacijama osigurale su nastup hrvatske teakwondo reprezentacije na Olimpijskim igrama u Londonu koje počinju krajem srpnja 2012. Trenutno su na pripremama u Skradinu, pa ih je put doveo u Međugorje. Nije im ovo prvi posjet Međugorju. ''Jako nas se dojmilo Međugorje. Nedavno smo gledali filmove o ukazanju, osjetile smo potrebu da dođemo. Nismo mogle kad je bila 31.godišnjica, došle smo par dana kasnije. Tu nađemo neki mir, koji nam je potreban, mir koji ti može dati vjera i Crkva''-kazale su sestre Zaninović koje očekuju novi nastupi. Broj podijeljenih sv. pričesti: 170.500 Broj svećenika koncelebranata: 4199 (139 dnevno) Uz hodočasnike iz brojnih država svijeta, u Međugorju nakon proslave 31. obljetnice borave i hodočasnici iz Ugande. Fransis dovodi hodočasnike iz ove zemlje u Međugorje od 2005. Tada je s njim došlo 40-ak hodočasnika. O Međugorju je čuo od talijanskog svećenika na radio Mariji u Ugandi. ''Morao sam uzeti kartu i potražiti ovo mjesto. Poslije toga sam odlučio dovesti skupinu s jednim svećenikom. Bio je problem dobiti vizu, jer nemamo veleposlanstvo za ovu zemlju''- kazao je Fransis s kojim je u skupini i Frederik Deogratias Musaazi koji nam je kazao o svojim dojmovima Međugorja: ''Moj prvi dojam je bio uvjerenje ljudi u Gospinu prisutnost. Ljudi ovdje toliko vjeruju, bio sam jako inspiriran zajedno s ljudima s kojima sam došao. Kad sam se vratio u Ugandu, obećao sam Majci Mariji da ću govoriti o njoj u cijeloj Ugandi, da ću širiti ime Majke Božje. Obljetnica Gospinih ukazanja i ove je godine svečano obilježena u Međugorju, u ponedjeljak 25. lipnja 2012., uz brojne hodočasnike sa svih kontinenata. Osim domaćih hodočasnika iz Hrvatske i Bosne i Hercegovine, u Međugorju su u većim organiziranim skupinama boravili i hodočasnici iz Engleske, SAD-a, Portugala, Irske, Njemačke, Austrije, Češke, Poljske, Ukrajine, Italije, Rumunjske, Švicarske, Ugande, Slovačke,Kine,Francuske, Slovenije, Koreje. Osim uobičajenim prometnim sredstvima prijevoza, zamjetljiv broj hodočasnika u Međugorje je pristigao pješice, kako bi ispunili svoje zavjete Kraljici mira i zahvalili za udijeljene milosti. (slike) Vidjelica Ivanka Ivanković Elez imala je redovito godišnje ukazanje 25. lipnja 2012. Prigodom posljednjeg svakodnevnog ukazanja 7. svibnja 1985. Gospa je Ivanki, povjerivši joj posljednju, 10. tajnu, kazala da će tijekom cijelog svog života imati ukazanje jedanput u godini i to na obljetnicu ukazanja. Tako je bilo i ove godine. Ukazanje, koje je trajalo 7 minuta, Ivanka je imala u svojoj obiteljskoj kući. Ukazanju je bila nazočna samo Ivankina obitelj. Nakon ukazanja vidjelica Ivanka je rekla: Gospa mi je govorila o 5. tajni i na kraju je rekla: „Dajem vam svoj majčinski blagoslov. Molite za mir, mir, mir“ I ove godine na svetkovinu sv. Ivana Krstitelja, u nedjelju 24. lipnja 2012. i na uočnicu 31. obljetnice Gospinih ukazanja tisuće hodočasnika sudjelovalo je na 21. hodnji mira, koja je iza 6h krenula od samostana sv. Ante na Humcu do župne crkve sv. Jakova u Međugorju. Nakon pozdravnoga govora hodočasnike je na vanjskom oltaru crkve sv Ante na Humcu blagoslovio križem humački gvardijan fra Velimir Mandić. Uz molitvu i pjesmu u čast Kraljice mira pristigli su pred međugorsku župnu crkvu sv. Jakova oko 9h i 30min gdje ih je dočekao fra Miljenko Šteko. Potom su sudionici Hodnje mira i drugi nazočni vjernici sudjelovali u pobožnosti klanjanja Isusu u Presvetom Oltarskom Sakramentu. Hodnju mira je 1992. pokrenuo Njemac Hubert Liebherr. On je, zgrožen nemirima na ovim prostorima, zajedno s još nekoliko prijatelja Međugorja iz inozemstva, pokrenuo ovu Hodnju, vjerujući Gospinim riječima da se krunicom i ratovi mogu zaustaviti. Međugorje će u ponedjeljak, 25. lipnja 2012. proslaviti 31. obljetnicu Gospinih ukazanja. Na Uočnicu, blagdan sv. Ivana Krstitelja, u nedjelju 24. lipnja, u 6 sati ujutro započinje tradicionalna međunarodna Hodnja Mira od samostana sv. Ante na Humcu do župne crkve sv. Jakova u Međugorju. Dolazak pred župnu crkvu predviđen je oko 10 sati. Svete mise toga dana na hrvatskome jeziku su u 7, 8, 11 i večernja svečana misa Uočnice u 19 sati, koju će predslaviti fra Ivan Dugandžić. Neće biti molitve krunice na Podbrdu. Navečer od 22 do 5 sati ujutro bit će pobožnost Klanjanja Isusu u Presvetome Oltarskom Sakramentu. Na dan obljetnice 25. lipnja misna slavlja na hrvatskome jeziku bit će slavljena u 5, 6, 7, 8, 9, 11 i 16 sati. Prigoda za sakrament pomirenja je tijekom cijeloga dana. Središnji večernji molitveno-liturgijski program započinje u 18 sati molitvom krunice i nastavlja se misnim slavljem u 19 sati koje će predslaviti fra Ivan Sesar, provincijal Hercegovačke franjevačke provincije. Mole se svi vozači koji ovih dana prometuju cestama Hercegovine da budu pozorni radi pješaka hodočasnika, a sve one koji dolaze u Međugorje da budu u istinskom duhovnom i molitvenom ozračju. Međugorje se pripravlja za proslavu 31. obljetnice Gospinih ukazanja, uz župljane, domaće i strane hodočasnike. U petak 15. lipnja 2012. počela je Devetnica. Svaki dan u 16 sati moli se Krunica na Brdu ukazanja - Podbrdu. Večernji molitveno - liturgijski program počinje u 18 sati molitvom Krunice i nastavlja se sv. Misom u 19 sati. Ured informacija u tjednu prije godišnjice bilježi skupine hodočasnika iz: Njemačke, SAD-a, Italije, Ukrajine, Češke, Slovačke, Španjolske, Irske, Venezuele, Šri Lanke, Poljske, Singapura, Portugala i Libanona. Svatko od ovih hodočasnika ima svoju povijest vezanu uz Međugorje. Kao ogledna stvarnost povijesti milosti može nam poslužiti i životna priča svećenika Olivera Devine, koji je ovih dana došao sa skupinom iz Irske. I ove godine za obljetnicu Gospinih ukazanja u Međugorju, 31. po redu, međugorski župljani i hodočasnici pripravljat će se devetnicom koja počinje u petak, 15. lipnja 2012. Svaki dan u 16 sati moli se Krunica na Brdu ukazanja - Podbrdu. Večernji molitveno - liturgijski program započinje u 18 sati molitvom Krunice, sv. Misa je u 19 sati. Devetnica je prigoda osobite zahvale Bogu za sve milosti udijeljene preko Nebeske Majke proteklu 31 godinu.